
TENTAMEN  MEDICUM 

INAUGURALEj 

DE 

HEPATIS 

STRUCTURA  MORBISQUE, 


Quod  Hepar  nobili  cuidam  usui  in  corpore  in¬ 
serviret,  etiam  remotissima  antiquitas  suspicaba¬ 
tur.  Democritus,  Physiologorum  fere  primus, 
hoc  viscus  tanto  cum  ardore  scrutatus  est,  ut  in¬ 
sanire  civibus  suis  videretur.  Hippocratis  sen¬ 
tentia  erat,  Hepar  cordi  sanguinem  suppeditare, 
etiamque  in  chylum  convertere,  sedem  demum 
concupiscentiae  ipsum  existere.  Romani  quoque, 
miserae  utique  superstitioni  dediti,  jecur  magna 
cum  cura  considerare  solebant.  Hinc  praeter  re- 

ligionem,  insigne  huic  cum  arcibus  vitae  commer¬ 
cium  esse  crediderunt ;  et  Doctrinae  Hippqcra- 
TiciE  cui  omnes  fere  innitebantur,  virtutes  pluri¬ 
mas  medicinales  ipsi  adjecerunt.  Hinc  jecur 
vulpinum,  jecur  columbinum,  anserinum,  bovi- 
num,  testudineum,  ut  remedia  perpetuo  apud 
auctores  occurrunt.  Donec  Harveius,  immor¬ 
talis  ille,  sanguinem  per  venas  et  arterias  rivo 
perpetuo  circulari  docuisset ;  primum  in  corpore 
munus  apud  medicos,  hepar  obtinebat :  sed  prae¬ 
clarum  istud  inventum  ex  dignitate  et  aestima¬ 
tione  penitus  evertit.  Nunc  dierum,  bilem,  li¬ 
quorem  sanae  concoctioni  prorsus  necessarium,  se¬ 
cernere  creditur :  licet  Majendujs,  praeclaro  ex¬ 
perimento,  Hippocraticam  functionem  nimirum 
praeparandi  sanguinem  restituere  conatus  sit.  Ve¬ 
rum  dies  docebit :  interim  nos  structura  brevi¬ 
ter  descripta,  munus  quo  bilem  gignit,  morbosque 
contemplari  destinavimus.  Jecur  in  regione  abdo¬ 
minis  hypochondriaca  dextra  situm  est,  atque  sic, 
maxima  ex  parte,  sub  costis  latet,  nec  sentiri  ex¬ 
trinsecus  potest,  nisi  sub  morbo  quodam  aut  mo¬ 
lem  ampliante,  aut  e  loco  in  interiorem  partem 
protrudente.  Hinc  sub  inflammatione,  sarco- 

mate,  hydatidene,  hepar  saepe  in  tantum  ampli¬ 
atur  ut  extrinsecus  tumor  durus,  parum  definitus, 
modo  sub  margine  costarum  anteriorum,  totum, 
fere  abdomen  occupans,  modo  non  nisi  prope  spi¬ 
nam  infra  costas  natantes,  manu  percipiendus  est, 
qui  quidem  praesens  indicium  hepatitidis  aut 
hydatidis,  aut  demum  sarcomatis,  notabile  habe¬ 
tur,  Pars  hepatis  superior  diaphragmati  adhae¬ 
rescit  per  ligamentum  coronarium  ;  reflectionem 
scilicet  peritonaei  quae  pondus  hepatis  ex  parte 
suspendit,  adeoque  inflammationis  saepissime  fit 
sedes.  Ad  sinistram  partem  ventriculo  leniter 
insidet ;  et  ampliatum,  adeousqpe  eundem  com¬ 
plectitur,  ut  perpetuus,  qui  in  morbis  videtur  con¬ 
sensus,  hinc  facile  explicationem  admittit,  ex  conv 
pressione  ventriculi ;  nec  ulla  sympathiae  obscuri¬ 
oris  conjectura  adhibita.  Saepe  lienem  usque  ur¬ 
genti  morbo,  pervenit ;  sed  signa  morbosa  inde  na¬ 
scentia  auctores  omiserunt. 

Jecinoris  parti  inferiori  adhaerescit  fellis,  vesi¬ 
cula  qu^  cum  ductibus  saepe  morbo  vexatur.  In 
parte  quoque  inferiore  et  posteriore  ren  dexter 
existit,  atque  hic  saepe  mala  hepatis,  praesertim 
tumefacti,  participat,  nec  raro  e  loco  deorsum  tru»- 

signis.  Praeter  coronarium,  quatuor  aliis  ex 
peritonaeo  ligamentis  suspenditur  hepar,  lato, 
scilicet  dextro,  sinistro,  rotundo,  hoc  quidem 
vena,  dum  puer,  matre  conditus  fuisset.  Liga¬ 
menta  saepe  inflammata,  positum  corporis  in  latus 
sanum  fere  impossibilem  reddere  dicuntur.  Lo¬ 
bi  quatuor,  nisi  caudatum  pro  quinto  accipere 
velis.  Dexter  sinisterque  magna  media  fossa, 
qua  vena  umbilicalis  currere  solebat,  a  se  invicem 
dividuntur,  Spigelius  inter  hanc  fossam  et  suL 
cum  ductus  venosi  intercluditur ;  et  anonymus 
vel  quadratus,  qui  fossam  mediam  et  sinum  fel¬ 
leum,  ab  utroque  latere,  sulcum  transversum  a 
tergo  habet,  numerum  absolvent. 

Tunicam  unicam  ex  peritonceo  jecinori  datam 
videmus  ;  quas  glandem  ipsam  undique  nisi  qua 
septo  transverso  concrevit,  circumvolvit.  Huic 
pariter  ac  ligamentis,  morbi  varii  incumbere  so, 
lent.  Structura  glandis  ipsius  conglomerata  ex 
multis  nimirum  acinulis  composita  :  atque  inde, 
verisimile  est,  cur  morbi  adeo  lente  in  hoc  vis¬ 
cere  sint,  explicare  possumus.  Porosa  undique 
redditur  fabrica  eadem  vasi$  innumeris,  quae  ve- 

na  portarum,  vena  cavae  hepaticae,  arteria  hepa¬ 
tica  et  ductus  biliferi,  per  totum  jecur,  immit¬ 
tunt.  Saunders  auctores  vetustiores  secutus* 
singulis  his  propaginibus  proprios  esse  morbos  ju¬ 
dicat.  Sic  hepatitidem  acutam  in  ramis  arteriae 
hepaticae,  chronicam  autem  in  venae  portarum  se¬ 
dem  habere.  Sed  haec  hactenus.  Munus  jecori 
hodie  tributum  hujusmodi  est :  Sanguis  ab  om¬ 
nibus  organis  quae  ad  cibum  ullo  modo  conco¬ 
quendum  pertinent,  redux  in  venam  portarum  per 
tres  grandes  canales  devehitur.  Exinde  per  uni¬ 
versum  hepar,  praesertim  acinos  illos  quos  ubique 
esse  supra  posuimus,  exagitur,  acinis  iisdem  per 
vim  secernendi  quam  habent  in  bilem  mutanti¬ 
bus.  Ab  iisdem  canaliculi  exigui  pori  biliarii  dicti, 
ad  ductus  majores  bilem  recens  mutatam  trans¬ 
mittunt,  atque  hi  tandem  ad  ductum  hepaticum, 
vas  scilicet  satis  grande,  cum  ductu  cystico  et 
choledocho  communi,  cito  conjunctum.  Ductus 
cysticus  duplice  gaudet  usu  :  Nam  aut  bilem  he¬ 
patis,  prout  respostulet  ad  fellis  cistulam  vehit, 
aut  bilem  hujus  vice  versa  deorsum  ad  ductum 
choledochum  communem  reducit,  ut  ad  usum 

"bilis  proprium,  actionem  scilicet  in  chymum,  et 
duodenum,  rite  ordineque  conferat. 

Haec  de  jecinoris  munere  scripsimus  nequa¬ 
quam  ignari  quosdam  esse  qui  bilis  originem  ad 
arteriam  hepaticam  referri  malint.  Sed  cum  hu¬ 
jus  rei,  etiam  penitissimam  cognitionem,  nihil  fere 
omnino  ad  usum  medicum  conferre  judicamus, 
omnibus  talibus  controversiis  supersedendum  esse 
decrevimus. 


MORBI 

Fabrica  tam  multiplex  quam  hepati  esse  dixi¬ 
mus,  plurima  non  pati  vitia  nequit.  Idcirco  in¬ 
flammationem  imprimis,  et  sequelas  ejus  schir- 
rhum,  hydatidem,  sarcoma,  abscessus,  pustulas, 
ulcus,  aut  externum  aut  internum,  hoc  viscus  af¬ 
ficere  reperimus.  In  aliis  exemplis  fabrica  illa 
composita  morbi  sola  fit  causa  ;  atque  hinc 
saepe  gravia  mala  ac  diuturna  subire  solet.  Nam 
sive  bilis  ductus  hepatici  in  massam  solidam  con¬ 
creverit,  sive  ductus  cystici,  vesiculae  fellis,  aut 
ductus  choledochi  communis  ;  descensus  hujus 

liquoris  in  duodenum  partim  aut  omnino  impe¬ 
ditur.  Ex  hac  obstructione  morbi  varii,  ut  icte¬ 
rus,  calculus  biliosus,  dyspepsia,  obstipatio,  nas¬ 
cuntur.  De  his  ordine  tractare  animus  est ;  eo 
tamen  consilio  ut  affectus  molestiores  primo  ag- 
grediamur. 

Hepatitis  ea  est  affectio  qua  hepar  inflamma¬ 
tum  jam  longa  experientia  cognovimus.  Primi» 
diebus,  languor,  lassitudo  quaedam,  hominem  in¬ 
vadunt,  et  per  aliquot  prius  dies  adhaerent,  quam 
febris  fiat  manifesta.  In  aliis  tamen  exemplis 
subitus  et  acutus,  in  regione  dextra  hypochon¬ 
driaca  dolor,  sic  ut  aegre  inhalare  possit,  aggredi¬ 
tur.  Hic  tandem  mitigatus  aut  adhuc  perseve¬ 
rans,  varie  aegrum  afficit. 

Alius  sed  raro  similis  dolor  in  summo  humero 
dextro,  aut  etiam  sub  clavicula,  vel  etiam  in 
brachio  ejusdam  lateris  percipitur.  Nec  verum 
est  quod  vulgo  dicitur  hunc  dolorem  a  priori  ex¬ 
tendi  sentiri,  quum  revera  saepe  omnino  diversu» 
sit,  licet  aliis  in  exemplis  consentire  appareant. 
Uterque  premendo  aggravatur.  Tussis  adest 
sicca  et  brevis,  nonnunquam  vero  humida  et 
multa. 

Dolor,  saltem  molestia  quaedam  sempet  perci¬ 
pitur  si  aeger  in  latus  sanum,  hoc  est  sinistrum, 
jacuerit,  quod  signum  morbi  certissimum  haberi 
oportet  quando  adest ;  sed  saepenumero  prorsus 
abest ;  aut  etiam  in  dextrum  latus  aeger  difficile 
decumbit,  hujus  rei  causa  dicitur  esse  conditio 
ligamentorum  quae  jecur  suspendunt  male  sa¬ 
na  ;  inflammata  scilicet  tenera,  atque  sic  pon¬ 
dere  hepatis  prementi  dolentissima.  Hepati 
etiam  in  statu  sanissimo,  cum  ventricula  consen¬ 
sus  manifestissimus  est ;  sed  quando  inflammatio 
praeterea  additur,  tunc  consortium  istud,  quod  iis 
intercedit,  multis  in  modis  se  ostendit.  Signa, 
quidem  adeo  varia  sunt,  ut  aegre  ad  unum  caput 
aliquod  referri  possint.  Vomitus  saepe  biliosus, 
tam  ab  errore  victus  aliquo,  quam  ab  cibo  in¬ 
gesto,  saepe  excitatur  i  nec  raro  a  causis  levissimis 
aut  nullis  manifestis.  Nausea  matutina,  vel  in- 
terdiu  subinde  excitata.  Ventriculus  porro  adeo 
irritabilis  ut  fere  nihil  ab  eo  impune  continea¬ 
tur,  atque  alimenti  igitur  quantum  sit  ad  cor¬ 
pus  nutriendum  haud  retinetur. 

Pulsus  celer  ut  in  pyrexiis  se  habere  solet,  saepe 
nonagesies  centiesve  in  horae  sexagesima  parte 

micat.  Cutis  arida,  calida,  atque  saepe  post 
dies  aliquot  flavida,  praesertim  in  circulo  oculis 
circumscribente.  Oculi  et  ipsi  flavescunt,  prae¬ 
sertim  si  calculi  morbum  effecerint  aut  comitentur. 

Alvus  fere  adstricta  est,  cum  foecibus  albidis 
duriusculis,  argillam  referentibus ;  saepe  tamen 
hac  materia  fusciores,  a  bile  nempe  profusius  ad¬ 
mixta  reperiuntur.  Urina  coloris  crocei,  sub¬ 
inde  tamen  rubidi*  parca,  cum  horrore  quodam 
reddita  esE 

Morbi  varietas  illa  quae  chronica  appellata, 
fuit  plus  minus  horum  malorum  semper  prae  se 
fert :  haud  raro  tamen  adeo  pauca,  ut  aeger  fere 
nihil  molestiae,  debilitate  quadam  levicula  ex¬ 
cepta,  conqueritur.  Nihilominus  signa  quaedam 
plerumque  adsunt ;  alvus  adstrictior,  dolor  levis 
quidem  et  obtusus,  sed  saepius  revisens  quam  ut 
res  fortuita  facile  credatur ;  cutis  plumbeo  colore 
tincta,  urina  rubrum  quiddam  mittens  quod  a 
chemia  exploratum  ure  a  omnino  carere  reperitur*. 

B 


*  Videas  Experimenta  "Rose  et  Doctoris  Hbnry. 
Phil.  Annat.  v.  et  vi. 

CAUSAE  PR^DISPONENTES. 

Temperamenta  vulgo  meclancholica  aut  bilio¬ 
sa,  ab  omni  aevo  ad  jecinoris  inflammationem 
proclivia  esse  notata  sunt.  Malum  quodammodo 
hereditarium,  etiam  diversis  admodum  tempera¬ 
mentis  sepe  videas :  saltem  familias  certas  pre 
aliis  infensius  vexare ;  an  vero  magis  ex  mori¬ 
bus,  quam  corporibus  similibus,  incertum  est. 
Res  etiam  que  corporis  mobilitatem  augere  so¬ 
lent,  ut  luxuria  omnigena,  calor  animique  affec¬ 
tus  vehementiores,  hominem  hepatitide  proclivem 
reddunt.  Neque  desunt  morbi  qui  eandem  pro¬ 
clivitatem  aut  dent  aut  augeant :  Veluti  dyspep¬ 
sia,  obstipatio  ;  tabes  mesenterica,  dysenteria, 
atque  si  nonnullis  credas,  capitis  laesiones,  licet 
hae  saepe  inter  causas  potius  excitantes  sedem 
mereantur. 

CAUSiE  EXCITANTES. 

Harum  omnium  validissima  videtur  regionis 
calidae  violentia  in  corpus  ei  insuetum.  Hinc  ex 
iis  post  longam  in  talibus  regionibus  commora¬ 
tionem,  domum  redeuntibus,  pauci  hepate  sano  „ 
gaudent,  ex  quo  error  quidam  increbuit  homines 
dysenteria,  (alio  scilicet  regionum  harumce  ma¬ 
lo  familiari)  affectos  raro  non  hepatitide  quoque 
plecti.  Alia  et  in  nostra  regione  causa  multo 
frequentior,  sub  nomine  generali,  stimulus  ven¬ 
triculi  nimius  dicetur,  re  tamen  vera  ex  liquori¬ 
bus  nimis  valentibus,  nimis  ingurgitatis,  longe 
longeque  saepius  inductus  effectus.  Haud  equi¬ 
dem  inficimur  cibos  nimis  delicatos  nimioque 
stimulantes,  praesertim  si  dyspepsiam  concitare 
soleant,  jecinoris  inflammationem  etiam  per  se 
inducere  posse  :  atqui  multo  saepius  his  gulosi 
impune  per  totam  indulgent  vitam  modo  liquo¬ 
res  supra  indicatos  non  adjiceant.  Ebriosi  quasi 
exitus  naturalis  hepatitis  habeatur,  sed  morbus 
nequaquam  ebriosis  cohibetur ;  nam  homines,  ut 

sibi  videntur,  sobrii  admodum,  Ius  liquoribus  mo¬ 
dice,  nec  nisi  ex  intervallo  indulgentes,  aut  in¬ 
ter  pastum,  ut  quod  sumpserint  melius  conco¬ 
quatur,  nihilominus  ex  eadem  causa  saepe  pere¬ 
unt.  Vita  sedentaria,  cum  dyspepsia  et  alvo 
tardiore  utpote  mali  neglecta,  causa  excitans  sae¬ 
pissime  fieri  videtur.  Febris  intermittens  aut 
remittens,  hunc  morbum  crebro  inducere  solet, 
sic  ut  in  regionibus  quibus  familiares  sunt,  hepa¬ 
tites  inter  sequelas  earum  frequentissimas  habe¬ 
tur.  Semper  chronicus  est  morbus  ex  his  febri¬ 
bus  ;  et  in  hac  forpia  hydropem  saepe  inducet. 

Proxima.  Haec  fere,  ut  diximus,  inflammatio  est. 
Modo  tunicarum  hepatis  externarum,  modo  glan¬ 
dulae  ipsius  in  varias  sibique  proprias  sequelas 
terminata,  frequentissime  utramque  simul  struc¬ 
turam  adorta.  Medici  olim  et  nuper  morbi  va¬ 
rietatem  ex  parte  in  singulis  affecta  explicare  ten- 
taverunt,  sed  ambiguum  admodum  est,  nec  ullo 
fundamento  nitens,  quod  hac  de  re  scripse¬ 
rint. 

DIAGNOSIS. 

Hunc  morbum  ab  aliis  corporis  affectibus  dig¬ 
noscere  haud  ita  facile,  ut  pumo  statim  intuitu, 
nppareret.  In  tempore  igitur  primo  cum  pneu¬ 
monia,  rheumatismo,  gastritide,  aut  ententide 

* 

confundatur ;  in  provectiore  tempore  aut  mor¬ 
bo,  cum  phthisi  pulmonali,  cum  ictero,  cum  dys¬ 
pepsia,  cum  rheumatismo,  quoque  perplexa 

fuit, 

'pneumonici  sedes  doloris  quodammodo  dis¬ 
criminat,  nam  in  hac  dolor  raro  infra  costam  sex¬ 
tam  descendit ;  in>hepatitide  vero  vix,  aut  ne  vix, 
supra  eandem  assurget,  pneumonia  quoque  humeri 
dextri  dolore  caret,  nec  faciliorem  in  latus  af¬ 
fectum  quam  sanum  decubitum  praestat.  Tus¬ 
sis  diversa,  vomitus  nullus,  respiratio  difficilior 
plena  quidem  vix  possibilis. 

Gastritis  sedem  haud  absimilem  agnoscit,  si 
quando  jecinoris  lobus  sinister  inflammatione 
correptus  fuerit.  Sed  signa  alia  fere  desunt,  prae¬ 
ter  febrem  et  vomitum  qui  quidem  longe  longe- 

que  vehementior  existit  in  gastritide  sic  ut  quae- 
cunque  ingesta  fuerint  statim  rejiciantur. 

Rheumatismus  in  musculis  vicinis,  longe  facilius 
etiam  quam  pneumonia  dignoscitur,  quoniam 
signa  fere  omnia  quae  hepatitidem  privatim  de¬ 
signant  prorsus  rheumatismo  deficiunt. 

*  Hepatitis  chronica  a  phthisi  pulmonali  differt 
in  hoc  ;  sputi  nihil  habet,  dolorem  raro  in  jecoris 
sede,  nunquam  ad  humerum  summum  dextrum, 
decubitum  in  latus  affectum  difficilem.  Alia 
signa  tamen  communia  sunt,  atque  nonnullis  in 
exemplis,  diagnosis  eo  fit  difficilior  quo  morbi 
conjunguntur. 

Ah  ictero ,  ut  jamjam  statuendum  erit,  difficil¬ 
lima  est  distinctio.  Saepe  nullum  signum  quod 
hepatitidi  tribui  solet,  abesse  diceres ;  nihilomi¬ 
nus  calculus  suo  tempore  decendet,  aegrumque 
omnibus  malis  liberabit.  Febris  tamen  plerum¬ 
que  nulla  aut  levicula  :  dolor,  modo  adsit,  ex  in¬ 
tervallo  ingravescens,  et  procubitu  aegri  in  manus 
et  genua  levatus  cum  in  hepatitide  dolor  procum¬ 
bendo  aggravatur,  corpore  autem  erecto  lenitur. 
Nullum  porro  doloris  augmentum  ex  pressione 
tacta  in  ictero,  neque  ipsius  hepatis  molis. 

Sudores  quoque  in  ictero  profusi  fluere  dicuntur* 
Dyspepsia  affectum  nostrum  multis  in  modis 
simulat,  nec  nisi  magna  cura  et  diligentia  adhibi¬ 
ta  distingui  queat.  Cutis  tamen  color  plumbeus, 
fuscus ;  necnon  oculi  tunicae  albugineae  :  difficul¬ 
tas  decumbendi  in  latus  sinistrum,  dolor  hepatis 
regione,  premendo  auctus  noctu  exacerbatus, 
glans  ipsa  major,  indurata,  liepatitidem  chroni¬ 
cam  satis  evidenter  produnt. 


CURATIO* 

Hepatitidis  acutae  remedia  ab  iis  quae  aliis 
inflammationibus  internis  adhibentur  parum  dis¬ 
crepant.  Sanguinis  missio  tam  generalis  quam 
topica  :  exulcerantia,  fotus,  purgantia  salina,  vic¬ 
tus  refrigerans,  hydrargyrum  curationis  seriem 
componunt.  De  his  ordine  breviter  agamus. 

Venasectio  in  primo  impetu  optime  adhibetur. 
Unciae  xvi  ad  xxiv  mittantur,  repetendae  si  dolor 
non  minuatur.  Si  arteriae  concitatae  durae  et 
tensae  maneant,  sanguis  crustam  illam  corii 
similem  ostendit.  Atque  haec  crusta  speciem 

bilis  flavidam  saepe  ostendat,  quam  aliqui  san¬ 
guinem  ultra  mitti  prohibere  crediderunt.  Res 
vero  longe  aliter  se  habet,  neque  certum  est  hanc 
in  crusta  speciem,  e  bile  revera  profluere. 

Exulcerantia  nunquam  adhibenda  sunt  in 
specie  acuta  donec  cordis  arteriarumque  vim  fre¬ 
gerit  ac  mollierit.  Venaesectio.  Si  quis  hujus 
rei  parum  curiosus  haec  admoverint  sine  eadem 
cautione  habita,  gravem  irritationem  et  dolorem 
saepe  excitabit,  praesertim  si  multum  febris  sub¬ 
sit.  His  animadversis,  ulcera,  aliquid  ex  alio 
novis,  emplastris  admotis,  perpetuare  optimum 
erit.  Fomenta  parti  affectae  per  pannos  laneos 
aut  flores  anthemidis  nobilis,  aqua  calida  made¬ 
factos,  utiliter  adhibeas.  Potus  tepidus,  glutino¬ 
sus,  morbum  quoque  mulcere  reperitur. 

Alvi  purgatio  in  hepatitide  liberior  multum 
nocet,  praesertim  si  diarrhoea  aliqua  ut  haud  raro 
fit  prius  subfuerit.  Si  tamen  torpida  maneat 
alvus  tunc  utique  solicitanda ;  cui  rei  nihil  me¬ 
lius  respondet  quam  submurias  hydrargyri ;  hic 
vi  quadam  propria  torpentem  alvum  et  jecur  in 
ordinem  cogere  dicitur ;  quod  si  parum  verita¬ 
tis  habet,  eousque  fide  dignum  est,  ut  omnes 

usu  docti  utilissimum  medicamentum  confitean¬ 
tur.  Morbo  mitescente,  aut  in  formam  chroni¬ 
cam  degenerante,  aquas  salinas  aut  sulphuratas 
dejectiones  leniter  movere  solitas,  utilissimae  ha¬ 
bentur. 

Victus  refrigeratorius ,  huic  non  minus  quam 
aliis  inflammationibus  proderit.  Sic  carnes  vi¬ 
tandas,  potus  meraciores,  excitantia  omnia  vitan¬ 
da. 

Sub  usu  hydrargyri,  utile  erit  canalem  ali¬ 
mentarium  potu  glutinoso  defendere.  De  tem¬ 
pore  hepatitidis  acutae  quo  hydrargyrum  op¬ 
time  adhibeatur  Practici  acerrime  disputarunt. 

Regionum  calidarum  incolas,  ab  ipso  morbi 
initio  hoc  medicamine  utuntur  successu  nun¬ 
quam  ambiguo :  apud  coelum  vero  temperatius, 
ut  nostrum  hoc  tempus  nimio  maturum  videtur. 
Hinc  optime  post  febrem  et  irritationem  sedatam 
adhibetur,  quam  curationem  et  Indicos  ipsos 
medicos  sequi  nuper  audivimus. 

Forma  hydrargyri  quae  laudatur  hoc  in  morbo, 
unguentum  est,  aut  parti  affectas,  aut  alii  cuivis 
commodiori,  infricatum.  Hanc  aliis  formis,  saltem 
in  regionibus  calidis,  praestare  docuit  Girdle» 

stonius.  Si  hac  uti  nequeat  aeger,  submurias,  aut 
pilula  hydrargyri,  adhiberi  debet  qua  copia  res  ip^ 
as  doceat. 

Hepatitide  chronica  medicina  intra  limites 
augustiores  concluditur :  nam  ut  eventus  minus 
certi,  sic  infinita,  diyersis  temporibus,  remedia 
laudata  fuerunt;  quibus  nihil  obstantibus  paun 
eae  nunc  manent  res,  quibus  ut  auxiliis  uti  pos¬ 
simus.  Haec  sunt  hydrargyrum,  aquae  salinae, 
amara,  coeli  mutatio,  balneum  nitromuriaticum, 
De  hydrargyro  jam  diximus ;  sed  in  hac  specie 
utilior  erit  continuatio  longa  ;  ad  sex  nempe 
aut  septem  hebdomadas ;  adeo  ut  calor,  habitus 
corporis  bonus  fereque  pristinus  redierit,  ante¬ 
quam  omittatur.  A  primo  quoque  initio  in¬ 
cipiendum.  Cum  hydrargyro  haud  male  al¬ 
ternantur  amara  medicamenta ;  cum  et  ventri¬ 
culum  roborant,  indeque  per  consensum  universa 
solida  humana ;  et  appetitum  hepatitide  fere 
semper  languentem  mirum  in  modum  concie 
tant. 

Infusum  gentianae  compositum,  flores  anthe- 
midis  nobilis,  leontodon  ttaraxacum,  et  similia 
formulas  amarorum  satis  commodas  exhibent, 

Aquas  salinae,  ut  Cheltenhamiae,  Harrowgatenses, 
et  aliae  similes  summas  in  hepatitide  longiore 
laudes  diu  obtinuerunt.  Quin  et  exempla  haud 
desunt,  quibus  valetudo  frustra  per  hydrargy- 
rum  quaesita,  his  aquis  tandem,  extra  spem  omni¬ 
um  restituta  est.  Gregorius  rei  practicae  apud 
Edinenses  clarissimus  Professor,  de  hepatitide 
agens,  saepe  testatur  sibi  in  ambiguo  esse,  an  in 
morbis  hepatis  difficilioribus,  his  aquis  potius 
quam  hydrargyro  insistendum  sit. 

Cceli  mutatio:  praesertim  ex  calido  a  frigi¬ 
dum,  multum  conferre  dicitur :  atque  certi  nul¬ 
lo  in  morbo  liber  et  modicus  puri  aeris  perfla¬ 
tus  utilitatem  insigniorem  praestare  solet.  An 
vero  ex  regionibus  frigidis  ad  calidiores  transi¬ 
tus  tutus  aut  commodus  sit,  vix  ab  auctoribus 
adeo  inter  se  discrepantibus,  hac  de  re  intelligi 
potest.  Balneum  nitromuriaticum  in  Actis  Me¬ 
dico  Chirurgicis  (tom.  vm.)  ad  caelum  usque 
elatum  fuit  a  Doctore  Henrico  Scott,  Bom- 

V 

bayen^i,  et  apud  medicos  vix  minus  quam  apud 
populum  pro  monstro  fuit  fere  biennium.  Nu¬ 
per  tamen  aliqui  fucum  olfacere  coeperunt ; 

atque  sine  dubio  ex  hepatitide,  homines  haud 
aliter  ac  olim  fecerunt,  mori  perserverant. 

Spasmus  quidam  in  ductibus  fellis  icterum 

efficere  creditus  est  a  nonnullis  ;  et  fieri  potest  ut 
talis  existat  causa ;  sed  longe  saepius  a  calculis 
ex  bile  concreta  in  iisdem  haerentibus  originem 
ducit.  Signa  sunt,  appetitus  jactura,  plenitu¬ 
dinis  in  ventriculo  sensus,  nausea,  vomitus,  lan¬ 
guor,  inertia,  vigilantia,  atque  si  obstructio  etiam 
paucos  coutinuaverit  dies,  insignis  carnis  ex¬ 
tenuatio  :  cutis,  oculorum,  urinae  flavedo,  dejec¬ 
tionum  albedo :  dolor,  saepe  ante  decoloratam 

i  r  y  A 

faciem,  in  scrobiculo  cordis ;  pulsu  interim  non 
mutato,  percipitur.  Variat  tamen  pro  calculi 
sede,  atque  cum  hepar  et  ductus  ejus  non  nisi 
sensu  perobtuso  gaudeant,  ut  dolor  intensissi¬ 
mus  fiat  dum  intestini  tunicam  distendit  calcu¬ 
lus,  verisimile  est.  Icterici  haud  raro  diarrhoeam 
perpetiuntur,  aliquando  alvum  adstrictam,  quae 
ultima  conditio  facile  removetur.  Iisdem 

saepe  horrores,  per  horam  inque  dies  revertentes, 
aliis  in  morbis  signum  ingratum  patiuntur,  nul¬ 
lo  tamen  malo  subsequente.  Nonnunquam  ci¬ 
bus  omnis  solidus  aegrotanti  amarus  apparet ; 
rarius  idem  de  liquidis  accidit.  Lac  foemina- 
rum  ictericarum  nec  colore  nec  sapore  inficitur ; 
semel  passi  iterum  facile  afficiuntur.  Sensus 
plenitudinis  in  ventriculo  cum  dolore  aut  eo,  aut 
locis  vicinis,  ad  hunc  morbum  saepe  referendus 
est. 


DIAGNOSIS. 

Ab  hepatitide  acuta  per  absentiam  febris  et 
situm  corporis  faciliorem  pronum  (pag.  14.) 
distinguitur.  A  chronico  malo  vix  aut  ne  vix 
quidem  distingui  potest ;  mali  tamen  longinqui¬ 
tas,  dolor  in  summo  humero  nullus,  difficultas  in 
sinistrum  decumbendi  latus,  tussis  fere  nulla,  dis¬ 
crimina  haud  negligenda  sunt. 


22 


i)E  HEPATIS,  &C. 


CURATIO. 

Hanc  omnino  ad  morbi  indicia  dirirgi  oportet". 
Dolor  aliquando  sanguinis  missione  saepius  ta¬ 
men  opio  et  sedantibus  mitigandus  est.  Vomi¬ 
tus  a  nonnuillis  laudatus  est,  atqui  cum  ambi¬ 
guum  admodum  sit  remedium,  melius  omittitur. 
Non  enim  defuerunt  exempla,  quibus  canalem 
biliferum  distentum  lacerando,  morbum  induxit. 

4 

Lenes  alvi  dejectiones  minime  nocent :  quine- 
tiam  in  plurimis  exemplis,  praesertim  puerorum, 
intra  paucos  dies  morbum  ex  toto  fugavit.  Quod 
de  solventibus  scriptum,  vix  non  absurdum  est ; 
nec  magis  audiendum  quam  quod  de  specificis 
tradiderunt  vetustiores. 


FINIS. 

